Työväki taisteluun leivän ja oikeuden puolesta!
Työväki taisteluun leivän
ja oikeuden puolesta!

Pyörät seisomaan!

Kesästä asti on Suomen porvaristo
valmistanut vastavallankumousta.
Venäjän porvarillisen
hallituksen avulla he hommasivat
eduskunnan hajottamista, eduskunnan,
joka ensimäisen kerran Suomen
historiassa oli ottanut päämääräkseen
ajaa työtäkevän kansan etua.
Häpeämättömästi ne ilkkuivat, kun
Venäjän hallitusherrat väkivallalla
estivät eduskunnan kokoontumasta.
Noin menetellen toivoivat porvarit
voivansa tehdä mitättömiksi ne työväelle
tärkeät uudistukset, jotka
eduskunta sosialidemokratien ehdotuksesta
oli päättänyt.

Eikä sillä hyvä. Vaan kun uusi,
laittomalla tavalla aikaansaatu eduskunta
kokoontui, koettivat porvarit
sen avulla, vastoin laillisen eduskunnan
päätöstä, kaapata korkeimman
vallan käsiinsä, voidakseen vastaisuudessakin
entistä varmemmin vastustaa
työväen vaatimuksia ja kansanvaltaista
vapautta.

Samalla on työväen nälkä ja kurjuus
kiristetty äärimmilleen. Elintarveasia
on hoidettu keinottelijain

ja kapitalistien etujen mukaan ja siten
lisätty puutetta ja kurjuutta sekä
ärsytetty ja kiusattu työvakeä nälällä.

Työväen keskusjärjestöt ja sen
eduskuntaryhmä ryhtyivät tarmokkaasti
toimenpiteisiin työväen nälkäkuolemasta
pelastamiseksi ja sen vaatimusten
perille viemiseksi. Mutta
niin hyvin hallituksen kuin eduskunnan
porvarillisen enemmistön puolelta
kohtasivat nämä vaatimukset
mieletöntä vastarintaa.

Nyt on työväen kärsivällisyyden
mitta täyttynyt. Kun sen edustajain
ja keskusjärjestöjen ponnistukset eivät
ole voineet taivuttaa porvaristoa
myönnytyksiin, on työläisten itse
pakko puhua semmoisella kielellä, jota
porvariston on ymmärrettävä.

Porvaristo on tukkinut työväeltä
tavalliset taistelutiet. Se on pakottanut
työväen joukkotoiminnan tielle.
Sillä tiellä eteenpäin  ja
 vaatimaan!

Viime yönä klo 12 alkoi työväen
suurlakko useissa paikoin maatamme.

Lakkovaatimuksemme ovat:

1. Elintarvekysymys ja työttömyyden
vastustaminen on hallituksen
järjestettävä tehokkaalla
tavalla, huomioon ottamalla
Ammattijärjestön Valtuuston
esitykset ja järjestyneen työväen
vaatimukset.

2. Eduskunnan säätämä Suomen
kansanvapauden perustuslaki
on julaistava noudatettavaksi.

3. Kaikki muutkin eduskunnan
viime kesänä päättämät lait on
niinikään saatettava viipymättä
voimaan, ennen kaikkea 8 tunnin
tyopäivälaki ja kunnallislait.

4. On saatava varmat takeet
siitä, että vanhuusvakuuutus,
suurten tulojen ja kapitalistien
sotavoittojen verottaminen saadaan
toteutetuiksi ja että vihdoinkin
pannaan alkuun rehellinen
torpparivapautus sekä että
valtiollinen äänioikeus laajennetaan
kaikille 20 vuotta täyttäneille.
Varmimpana takeena näiden
vaatimusten toteutumisesta
pidämme ja vaadimme .

Ylevä on taistelumme päämäärä.
Tarmokkaasti ja vakavasti on sitä
käytävä. Te taistelu vaatii ehdotonta
kuria ja järjestystä. Se voi myöskin
vaatia kestäväisyyttä ja uhrauksiakin.
Seisokoon jokainen uskollisesti
paikallaan riveissä, noudattaen ainoastaan
järjestyneen tyoväen hyväksymää
toimintatapaa ja järjestöjen
tekemiä päätöksiä.

Porvaristo tietäköön, että nyt on
Suomen työväki sanonut ja
noussut kaikella voimallaan valloittamaan
täydet takeet elinehtojensa ja
kansanvallan turvaksi. Kansan vihollisten
on nyt taivuttava, sillä
muuten lankeaa heidän päälleen sorretun
kansan kaikki valtava viha ja
voima. Suomen työväenluokka on
liikkeelle lähtenyt ja se tulee käymään
ylevän taistelunsa loppuun asti.

Lähde: 

Anonyymi
Työväen Vallankumouksellisen Keskusneuvoston Tiedonantolehti
1917